CELEX: 32022R0199
Language: sl
Date: 2021-12-02 00:00:00
Title: Delegirana uredba Komisije (EU) 2022/199 z dne 2. decembra 2021 o spremembi Uredbe (EU) 2019/1241 Evropskega parlamenta in Sveta glede uporabe naprav za izločanje norveškega moliča pri ribolovu v Severnem morju

15.2.2022   
               
               
                  SL
               
               
                  Uradni list Evropske unije
               
               
                  L 33/1
               
            
         DELEGIRANA UREDBA KOMISIJE (EU) 2022/199
         z dne 2. decembra 2021
         o spremembi Uredbe (EU) 2019/1241 Evropskega parlamenta in Sveta glede uporabe naprav za izločanje norveškega moliča pri ribolovu v Severnem morju
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/1241 Evropskega parlamenta in Sveta z dne 20. junija 2019 o ohranjanju ribolovnih virov in varstvu morskih ekosistemov s tehničnimi ukrepi, o spremembi uredb Sveta (ES) št. 1967/2006, (ES) št. 1224/2009 ter uredb (EU) št. 1380/2013, (EU) 2016/1139, (EU) 2018/973, (EU) 2019/472 in (EU) 2019/1022 Evropskega parlamenta in Sveta ter o razveljavitvi uredb Sveta (ES) št. 894/97, (ES) št. 850/98, (ES) št. 2549/2000, (ES) št. 254/2002, (ES) št. 812/2004 in (ES) št. 2187/2005 (1) ter zlasti člena 15, odstavek 2, Uredbe,
         ob upoštevanju naslednjega:
         
                     (1)
                  
                  
                     Priloga V k Uredbi (EU) 2019/1241 določa tehnične ukrepe, vzpostavljene na regionalni ravni za Severno morje, Skagerrak in Kattegat.
                  
               
                     (2)
                  
                  
                     Kadar države članice z neposrednim upravljavskim interesom v ribištvu menijo, da so alternativni ukrepi združljivi z zaščito nedoraslih organizmov z uporabo alternativnih selektivnih naprav glede na tiste, ki se uporabljajo na regionalni ravni in so določene v delu B Prilog V do XI k Uredbi (EU) 2019/1241, lahko Komisija sprejme takšne ukrepe z delegiranimi akti na podlagi skupnega priporočila, ki ga predložijo navedene države članice.
                  
               
                     (3)
                  
                  
                     V skladu s členom 16 Uredbe (EU) 2019/1241 lahko države članice z neposrednim upravljavskim interesom v ribištvu Komisiji predložijo skupno priporočilo za namene sprejetja tehničnih ukrepov iz člena 15, odstavek 2, navedene uredbe v zvezi s selektivnostjo ribolovnega orodja glede na vrsto in velikost. Države članice, ki predložijo takšno priporočilo, zagotovijo znanstveni dokaz, da ti ukrepi za določeno vrsto ali kombinacijo vrst zagotavljajo vsaj enako selektivnost kot orodje iz dela B prilog V do X in dela A Priloge XI k navedeni uredbi.
                  
               
                     (4)
                  
                  
                     Belgija, Danska, Nemčija, Francija, Nizozemska in Švedska (v nadaljnjem besedilu: skupina Scheveningen) imajo neposreden upravljalni interes za ribolov v Severnem morju. Po posvetovanju s svetovalnim svetom za Severno morje je skupina Scheveningen 26. februarja 2020 Komisiji predložila skupno priporočilo na podlagi člena 15 Uredbe (EU) 2019/1241, s katerim je predlagala delegirani akt za spremembo dela B Priloge V k navedeni uredbi, s čimer bi se omogočila uporaba naprave, selektivne glede na vrsto, v Severnem morju za norveškega moliča kot alternativa izločevalni rešetki z največ 35 mm razdalje med prečkami, kot je opredeljeno v delu B Priloge V k navedeni uredbi, kot osnovni ukrep za navedeni usmerjeni ribolov.
                  
               
                     (5)
                  
                  
                     Dne 30. septembra 2021 je potekalo posvetovanje o skupnem priporočilu s strokovno skupino za ribištvo. Evropski parlament se je seje udeležil kot opazovalec.
                  
               
                     (6)
                  
                  
                     Znanstveni, tehnični in gospodarski odbor za ribištvo (STECF) je sklenil (2), da bi uporaba naprave za izključitev verjetno zmanjšala stopnjo prilova (po teži in številu) ter ohranila ali izboljšala vzorec izkoriščanja vrst prilova, ki so večje od norveškega moliča (kot so trske), v primerjavi z uporabo izločevalne rešetke. STECF je ugotovil, da osebki, manjši od 15 cm, predstavljajo le majhen delež celotnega prilova, in sklenil, da se bo prilov pri ribolovu norveškega moliča zato znatno zmanjšal z uporabo izhodne naprave v primerjavi z izločevalno rešetko.
                  
               
                     (7)
                  
                  
                     Uredbo (EU) 2019/1241 bi bilo zato treba ustrezno spremeniti.
                  
               
                     (8)
                  
                  
                     Ker ukrepi iz te uredbe neposredno vplivajo na načrtovanje ribolovne sezone plovil Unije in z njo povezane gospodarske dejavnosti, bi morala ta uredba začeti veljati takoj po objavi. Ker ribolov norveškega moliča poteka od septembra do decembra, bi se morala ta uredba uporabljati od 1. septembra 2021. Takšna retroaktivna uporaba ne posega v načeli pravne varnosti in varstva legitimnih pričakovanj –
                  
               SPREJELA NASLEDNJO UREDBO:
         
            Člen 1
            Priloga V k Uredbi (EU) 2019/1241 se spremeni, kakor je določeno v Prilogi k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
            Uporablja se od 1. septembra 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 2. decembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 198, 25.7.2019, str. 105.
         
            (2)  https://stecf.jrc.ec.europa.eu/documents/43805/2786172/STECF+PLEN+20-03.pdf
      
      
         
            PRILOGA
            V delu B, točka 1.4, Priloge V se pri devetem vnosu razpredelnica spremeni:
            
               
                           Velikost mrežnega očesa
                        
                        
                           Geografska območja
                        
                        
                           Pogoji
                        
                     
                           „Vsaj 16 mm
                        
                        
                           Celotno območje
                        
                        
                           Usmerjeni ribolov malih pelagičnih vrst, ki niso zajete drugje v tabeli.
                           Usmerjeni ribolov norveškega moliča. Uporabi se ena od naslednjih naprav:
                           
                                       (1)
                                    
                                    
                                       izločevalna rešetka z največ 35 mm razdalje med prečkami.
                                    
                                 
                                       (2)
                                    
                                    
                                       izhodne naprave (*1), če so izpolnjeni naslednji pogoji:
                                       
                                                   (i)
                                                
                                                
                                                   izhodna naprava ima mrežna očesa v velikosti največ 70 mm ter je nameščena s čepi iz PVC ali podobnih upogljivih materialov;
                                                
                                             
                                                   (ii)
                                                
                                                
                                                   če je jadro nameščeno znotraj izhodne naprave prek stožca/cevi te naprave, mora biti to jadro izdelano iz PVC ali podobnega upogljivega materiala, velikost jadra pa mora biti taka, da ne pokriva več kot 75 % površine prereza območja, kjer je nameščeno ter
                                                
                                             
                                                   (iii)
                                                
                                                
                                                   izstopna odprtina velikosti najmanj 50 x 50 cm mora biti nameščena na konici izhodne naprave.
                                                
                                             
                                 Usmerjeni ribolov navadnih peščenih kozic in Ezopovih kozic. V skladu z nacionalnimi ali regionalnimi predpisi mora biti pritrjena vlečna mreža z izločevalcem ali izločevalna rešetka.
                        
                     
            
               (*1)  Izhodna naprava pomeni stožčasto mrežno napravo, ki izpolnjuje naslednja merila:
            
                        (1)
                     
                     
                        vstavi se pred vrečo, tako da sta sprednji rob ali osnova stožca pritrjena na celoten obseg vlečne mreže pred vrečo ali podaljškom;
                     
                  
                        (2)
                     
                     
                        na vrhu, kjer je pritrjena na spodnji del vlečne mreže, se zoži;
                     
                  
                        (3)
                     
                     
                        kjer se združita izhodna naprava in vreča, se zareže izstopna odprtina;
                     
                  
                        (4)
                     
                     
                        ta omogoča prehod norveškega moliča v vrečo, prilov rib pa usmerja k izstopni odprtini.“